شيخ سؤال للاستفسار فقط عشان ميبقاش في دماغي اي شبهة، شفت بوست بنت بتتكلم عن احكام الميراث وانها كانت يتيمة وعمامها ورثو من فلوس والدها وحالتهم كانت كويسة وانهم المفروض كانو أولى بالفلوس دي كأيتام وكلام كده، هو الأيتام المفروض عمامهم يتكفلو طيب، وهما فعلا مش أولى بالفلوس كلها؟
الأولى دائما ما شرعه الله وسنّه رسوله، لازم نثق أنه ده الأنفع لنا كمسلمين.  كون أن أعمام البنت دي طلعوا مجرمين آكلي أموال يتامى يبقى المشكلة فيهم مش في تقسيمة الميراث.  ولو تأملنا الحالة دي نجد أن الله ورّث الأعمام ليزيد عطفهم على هؤلاء اليتامى، لما يتنعموا بجزء من فلوس أخيهم يقولوا: الله يرحمه ويحبوه فيكرموا بناته.  كون ده محصلش وأنهم طلعوا مجرمين فدي مش مشكلة الشرع أبدا.